Coba jelasin April dari 1984 dalam bahasa melayu dong

2 April - Rakesh Sharma, Ketua Skuadron India, bertolak ke angkasa lepas di dalam Soyuz T-11.

4 April - Ronald Reagan, Presiden Amerika Syarikat, menyuruh pengharaman antarabangsa senjata kimia.

12 April - Perampas bersenjata api mengambil Bas Nombor 300 Israel sebagai tebusan. Pasukan khas Israel membuat serangan tiba-tiba terhadap bas itu dan membebaskan orang-orang tebusan (seorang tebusan dan 2 orang perampas dibunuh). Dua orang perampas ditangkap dan kemudian dibunuh dalam soal siasat Perkhidmatan Rahsia. Kejadian ini mengakibatkan skandal besar dan pergolakan dalam perkhidmatan rahsia.

13 April - India melancarkan Operasi Meghdoot, apabila kebanyakan Glasier Siachen di Kashmir dikuasainya.

16 April - Majlis Pengisytiharan Pulau Labuan sebagai Wilayah Persekutuan telah berlangsung di Pulau Labuan, Sabah. Pengisytiharan tersebut menjadikan Labuan sebagai Wilayah kedua bagi Malaysia diisytiharkan sebagai Wilayah Persekutuan. Mahathir bin Mohamad yang mewakili Kerajaan Persekutuan dan Harris Salleh yang mewakili kerajaan Sabah telah menandatangani watikah pengisytiharan tersebut. Dalam amanat di majlis pengisytiharan tersebut, Mahathir mengucapkan terima kasih kepada Kerajaan Sabah yang telah bersetuju menjadikan Labuan sebagai Wilayah Persekutuan.

17 April - Yvonne Fletcher, konstabel polis wanita, ditembak mati oleh seorang bersenjata api terasing di luar Kedutaan Libya di London.

19 April - Advance Australia Fair diisytiharkan sebagai lagu kebangsaan Australia, dan warna hijau dan emas sebagai warna negara.

25 April - Tempoh perkhidmatan Sultan Ahmad Shah sebagai Yang di-Pertuan Agong Malaysia ke-7 berakhir.

26 April - Sultan Johor Sultan Iskandar menjadi Yang di-Pertuan Agong Malaysia ke-8.